యక్షులు

యక్షులు ఒక ప్రకృతి దేవతల సమూహం. వీరు సాధారణంగా సాధుస్వభావులు అయినప్పటికీ ఒక్కోసారి అల్లరి, చంచల స్వభావాన్ని కలిగిన వారిగా ఉంటారు. వీరు నీరు, సంతానం, వృక్షాలు, అడవులు, గుప్తనిధులు, నిర్జన ప్రాంతాలతో సంబంధం కలిగిన వారు. దక్షిణ, ఆగ్నేయ ఆసియాలోని దేవాలయాలలో రక్షక దేవతలుగా కనిపిస్తారు.  వీరిని గురించి హిందూ, జైన, బౌద్ధ పురాణాలలో ప్రస్తావనలు ఉన్నాయి. వీరు పురుషులైతే యక్షుడు అనీ, స్త్రీలైతే యక్షిణి అని పిలుస్తారు. వీరి పేరు మీదుగా యక్షగానం అనేక ఒక సాంప్రదాయ నృత్యరూపం కూడా ఉంది.

 కుబేరుడు 

హిందూ, బౌద్ధ, జైన మతాలలో, సంపద, శ్రేయస్సుకు అధిపతి అయిన కుబేరుడు యక్షులకు రాజుగా మరియు ప్రపంచ రక్షకుడిగా (లోకపాలుడు) పరిగణిస్తారు. బౌద్ధమతంలో, అతడిని వైశ్రవణుడితో పోలుస్తారు.
అతనికున్న అనేక బిరుదులు అతడిని అనేక రకాల ఉప-దేవతలకు అధిపతిగా, ప్రపంచ నిధులకు యజమానిగా కొనియాడుతాయి. కుబేరుడు భారీ శరీరంతో, ఆభరణాలతో అలంకరించబడి, ధన కలశం, గదను ధరించి కనిపిస్తాడు. అతని వాహనం ముంగిస. అతను హిందూ సంపద, అదృష్ట దేవత అయిన లక్ష్మీదేవితో కలిసి కనిపిస్తాడు.

 మూలాలు 

వర్గం:దేవతలు